EELNÕU

KOHTLA-JÄRVE LINNAVALITSUS

K O R R A L D U S

Kohtla-Järve 1. juuni 2021 nr

Liikluspinna Geoloogi tänav kehtetuks tunnistamine

Maa-amet teavitas kirjaga (registreeritud Kohtla-Järve Linnavalitsuse dokumendiregistris 18. novembril 2019. a numbri 2-5.10/3543 all), et Kohtla-Järve linnas Rutiku väikekohas asuv liikluspind ei oma adresseerimisel mingit rolli kuna kõik hooned ja maaüksused on adresseeritud väikekoha alusel.

Ruumiandmete seaduse § 44 punkti 1 kohaselt liikluspind on tee (nt tänav, allee, põik jne), mille nime kasutatakse teiste aadressiobjektide aadressis.

Lähtudes ruumiandmete seadusest § 48 lõike 2 punktide 1 ja 2, kui kohalikus omavalitsuses on tihedalt asustatud piirkondi (kompaktse hoonestusega alasid), siis tuleb adresseerida neis piirkondades kas väikekoha või liikluspinna (aadressikoha) alusel. Kohtla-Järve Linnavalitsuse nimekomisjon otsustas 22. oktoobri 2018. a protokolliga nr 12 liikluspind Geoloogi tänav kehtetuks tunnistada.

Vastavalt Kohtla-Järve Linnavolikogu 29. aprilli 2021. a määrusele nr 87 „Kohanime määramise kord“ § 2 oli 14. mail 2021. a korralduse eelnõu avalikustanud Kohtla-Järve linna ametlikul veebilehel. Ettepanekute esitamise tähtaeg oli 29. mai 2021. a. Antud aja jooksul ei laekunud ettepanekuid, märkusi ega vastuväiteid.

Lähtudes ülaltoodust ning kohaliku omavalitsuse korralduse seaduse § 30 lõike 1 punkti 2, kohanimeseaduse § 3 lõike 7 punkti 3, § 5 lõike 1 punkti 3, § 7 lõike 5, Kohtla-Järve Linnavolikogu 29. aprilli 2021. a määruse nr 87 „Kohanime määramise kord“ § 1 alusel Kohtla-Järve Linnavalitsus

o t s u s t a b:

1. Tunnistada kehtetuks liikluspind *Geoloogi tänav*.
2. Korraldus jõustub teatavakstegemisest.

Korraldust on võimalik vaidlustada 30 päeva jooksul teadasaamise päevast arvates vaide esitamisega Kohtla-Järve Linnavalitsusele haldusmenetluse seaduses sätestatud korras või kaebuse esitamisega Tartu Halduskohtu Jõhvi kohtumajja halduskohtumenetluse seadustikus sätestatud korras.

Ljudmila Jantšenko Anna Generalova

linnapea linnasekretär